**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** Ministerstvo vnútra Slovenskej republiky

2. **Názov návrhu zákona:** Návrh zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov

3. **Predmet návrhu zákona je upravený v práve Európskej únie:**

a) v primárnom práve – je upravený v Zmluve o fungovaní Európskej únie – Tretia časť, Hlava IV, Kapitola 3 – Služby.

b) v sekundárnom práve – je upravený

- smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 30.9.2005) v platnom znení – gestor: Ministerstvo školstva, vedy, výskumu a športu SR, spolugestori: Ministerstvo hospodárstva SR, [Ministerstvo dopravy a výstavby SR](http://www.telecom.gov.sk/index/index.php), Ministerstvo vnútra SR, Ministerstvo pôdohospodárstva a rozvoja vidieka SR, Ministerstvo zdravotníctva SR, [Úrad geodézie, kartografie a katastra](http://www.geodesy.gov.sk/) SR

- smernica Európskeho parlamentu a Rady 2013/55/EÚ z  20. novembra 2013 , ktorou sa mení smernica 2005/36/ES o uznávaní odborných kvalifikácií a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu (nariadenie o IMI) (Ú. v. EÚ L 354, 28.12.2013) – gestor: Ministerstvo školstva, vedy, výskumu a športu SR, spolugestori: Ministerstvo hospodárstva SR, Ministerstvo vnútra SR, Ministerstvo zdravotníctva SR, [Ministerstvo dopravy a výstavby SR](http://www.telecom.gov.sk/index/index.php), Ministerstvo pôdohospodárstva a rozvoja vidieka SR.

c) v judikatúre Súdneho dvora Európskej únie – nie je upravený

4. **Záväzky Slovenskej republiky vo vzťahu k Európskej únii:**

1. lehota na prebranie príslušného právneho aktu Európskej únie, príp. aj osobitnú lehotu účinnosti jeho ustanovení – smernica Európskeho parlamentu a Rady 2005/36/ES - do 20. októbra 2007, smernica Európskeho parlamentu a Rady 2013/55/EÚ - do 18. januára 2016;
2. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie – bezpredmetné.

V danej oblasti nebolo začaté konanie proti Slovenskej republike v rámci EÚ Pilot ani o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie.

1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav – smernica Európskeho parlamentu a Rady 2005/36/ES bola prebratá do z[ákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov](https://eur-lex.europa.eu/legal-content/SK/TXT/?uri=NIM:233947), zákona [č. 455/1991 Zb. o živnostenskom podnikaní (živnostenský zákon)](https://eur-lex.europa.eu/legal-content/SK/TXT/?uri=NIM:21927) a ďalších 43 zákonov, smernica Európskeho parlamentu a Rady 2013/55/EÚ bola prebratá do z[ákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov](https://eur-lex.europa.eu/legal-content/SK/TXT/?uri=NIM:233947), zákona [č. 455/1991 Zb. o živnostenskom podnikaní (živnostenský zákon)](https://eur-lex.europa.eu/legal-content/SK/TXT/?uri=NIM:21927), zákona [č. 276/2017 Z. z., ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov a ktorým sa menia a dopĺňajú niektoré zákony](https://eur-lex.europa.eu/legal-content/SK/TXT/?uri=NIM:256277), z[ákona č. 442/2004 Z. z. o súkromných veterinárnych lekároch, o Komore veterinárnych lekárov Slovenskej republiky a o zmene a doplnení zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov](https://eur-lex.europa.eu/legal-content/SK/TXT/?uri=NIM:34170).

5. **Návrh zákona je zlučiteľný s právom Európskej únie:**

úplne.